2 - 2. gud og den hellige treenighed
1. herren vor gud er den eneste levende og sande gud, 1 hvis eksistens er i og fra ham selv. 2 han er uendelig i sit væsen og i sin fuldkommenhed. hans væsen kan umuligt forstås af andre end ham selv. 3 han er ånd, 4 fuldstændig ren, usynlig, uden et legeme, lemmer eller lidenskaber. han er den eneste, der har udødelighed og bor i et lys, som intet menneske kan nærme sig. 5 han er uforanderlig, 6 uendelig, 7 evig, 8 langt over menneskelig forestillingsevne og forstand, almægtig 9, i enhver henseende uendelig, hellig,10 vis, fri og uafhængig af alt og alle. han udfører alle ting efter sin uforanderlige og fuldstændigt retfærdige viljes beslutning 11 til sin egen herlighed. 12 han er absolut kærlig, nådefuld, barmhjertig, tålmodig og overstrømmende i godhed og sandhed. han tilgiver skyld, overtrædelser og synd. han belønner dem, der ihærdigt søger ham, 13 og samtidig er han fuldstændig retfærdig og frygtindgydende i sine domme, 14 idet han hader al synd 15 og aldrig vil frikende den skyldige. 16

2. da gud har alt liv, 17 herlighed, 18 godhed 19 og lyksalighed i og fra sig selv, er han enestående som den, der er fuldt ud tilstrækkelig både i og til sig selv. han står ikke i et afhængighedsforhold til nogen skabning, som han har skabt, og han får ingen herlighed fra dem. 20 tværtimod, det er gud, som åbenbarer sin herlighed i dem, ved dem, til dem og over dem. han er den eneste kilde til alt liv; fra hvem, ved hvem og til hvem alle ting er. 21 han har et fuldstændigt og suverænt herredømme over al skabningen. han gør hvad som helst, der behager ham ved dem, for dem eller til dem. 22 alle ting ligger blottet og åbent for hans øjne; 23 hans kundskab er uendelig, ufejlbarlig og uafhængig af skabningen. derfor er intet tilfældigt eller usikkert for ham. 24 han er uendelig hellig i alle sine rådslutninger, i alle sine gerninger 25 og i alle sine bud. ham tilkommer fra engle og mennesker al tilbedelse, 26 tjeneste og lydighed, som de som skabninger skylder skaberen, tillige med alt andet, det behager ham at kræve af dem.

3. i dette guddommelige og uendelige væsen er der tre personer: faderen, ordet eller sønnen og helligånden. 27 de er ét i væsen, magt og evighed. hver især har de hele guddomsfylden, og alligevel er denne guddomsfylde udelt. 28

 faderen er ikke udledt af noget andet væsen; han hverken opstod fra eller udgik fra noget andet væsen
 sønnen er fra evighed af født af faderen. 29
 helligånden udgår fra faderen og sønnen. 30

alle tre er uendelige, uden begyndelse og er derfor kun én gud, som ikke kan deles i natur og væsen. men de er adskilt ved nogle særlige egenskaber, der vedrører deres forskellige og specifikke roller samt deres personlige indbyrdes forhold. denne lære om treenigheden er grundlaget for hele vores fællesskab med gud og vores trygge afhængighed af ham.




 1 kor 8,4-6; 5 mos 6,4.
 jer 10,10; es 48,12.
 2 mos 3,14.
 2 mos 3,14.
 1 tim 1,17; 5 mos 4,15-16.
 mal 3,6.
 1 kong 8,27; jer 23,23.
 sl 90,2.
 1 mos 17,1.
 es 6,3.
 sl 115,3; es 46,10; ef 1,11.
 rom 11,36.
 2 mos 34,6-7; hebr 11,6.
 neh 9,32-33.
 sl 5,5-7.
 2 mos 34,7; nahum 1,2-3.
 joh 5,26.
 sl 148,13.
 sl 119,68.
 job 22,2-3
 rom 11,34-36.
 dan 4,29 & 31-32.
 hebr 4,13.
 apg 15,18.
 1 pet 1,15-16.
 åb 5,12-14.
 matt 28,19; 2 kor 13,1.
 2 mos 3,14; joh 14,11; 1 kor 8,6.
 joh 1,14 & 18.
 joh 15,26; gal 4,6.